Joel Okuyo Atiku

**Joel Okuyo Atiku Prynce** Munnakatemba Omunnayuganda,  omwolesi w'emisono, omukubi w'ebifaananyi era omusomesa mu Uganda Christian University gye yatikkirwa Diguli mu kuyamba Abantu abalina obuzibu obw'enjawulo n'Okuddukanya Embeera z'Abantu (BSWSA) nga kuno kw'ogatta Makerere University, Amatendekero ag'Emirundi ebiri agasinga Uganda. Okumannyikwa ennyo mu by'okuzannya firimu kwajja bweyalondebwa okuzannya ekitundu kw'okubeera nga Sitaani yali akomeddewo mu ye  ng'eno yalagirirwa Omunnauganda Matt Bish  mu ffirimu ya 2007 emannyikiddwa nga ''Battle of the Souls'', ffirimu ya kampuni ya Ugawood emanyikiddwa ennyo. Eno baali basiinzira byaliyo by'obulamu bwa muganda w'eyalagirira ffirimu eno, omukozi wa leediyo ya KFM, Roger Mugisha. Prynce era ye Pulezidenti wa kampuni ye eyitibwa The Lhynnq-X, Inc. Yazaalibwa mu Arua nga 4 Ogwekumineebiri  1983 mu bafumbo b’eggwanga ly'Abalugwaara, omugenzi Lt.Colonel Gabriel Francis Atiku ne Yema Drakuru Atiku, ekifo kyeyasooka okuzannya ng'omumennyi w'amateeka gwamuwanguza awaadi eziwera etaano eziri ku mutendera gw'ensi yonna omwali eya; Best Supporting Actor mu Balafon Film Festival e Bari, mu Yitale mu 2008 ne mu myaka gya  2009, Omuzannyi wakatemba eyasinga mu kifo ky'okuyambako ng'eno yagigya ku mikolo gya Africa Movie Academy Awards (AMAA) e Lagos mu Nigeria. Awaadi endala mulimu omuzannyi w'akatemba eyasinga ng'eno yamuweebwa ku mikolo gyamirundu ebiri okuli ogwaali mu  Ubuntu Village mu Colorado  ekya Amerika mu 2010 ne mu 2011 eza Zanzibar International Film Festival [ZIFF] mu Tanzania. Olupapula lw’amawulire mu Uganda, olumannyikiddwa nga *The Observer* lwakazaako Okuyo nga Brad Pitt wa Afrika.

## Emirimu
Maama we ajjukira nti Joel yatandika okuzannya katemba ng'akyalina emyaka 4 bweyakopa nga sitayiro ya kitaawe ey’okutambula nga kw’ogase n’ebintu bye yalaba nga ku ttivvi oba bye yalaba nga kusomero. We yatuukira mu P.5, yali awangudde awaadi ye esooka era n’asigala ng’azannya katemba mu bumanyirivu bwe bwonna bweyalina musomero. Okuyo era yeegatta ku MITG (Music & Instrumental Training Group), ekibiina ky'okuzannya Katemba mu Arua ekyalwanirira enteekateeka z’Omukago gwa Bulaaya ez’okuyingira mu nsonga za mukenenya mu bitundu bya  West Nile. Joel azannye ffirimu nyingi n’emizannyo gy'okusiteegi mu ggwanga n’ensi yonna nga kuno wk'oteeka n'okukola n'abalagirira ffirimiu abali ku mutendera gw’ensi yonna nga Michael Landon, Jr., Gabriel Range, Adrian McFarlane, Ruman Kudwai, Yuval Shefferman ne munnansi munne Matt Bish, ng'Amannya ge mu bujjuvu ye Matthew Bishanga. Joel yazannya ebifo eby'enjawulo mu ffirimu ennyimpi nga *[[:en:State_Research_Bureau_(film)|State Research Bureau (SRB)]]*  nga kwotadde ne ffirimu z'Obutundu ku Ttivi nga *Locked Up Abroad*, *Raised Wild*  ne *Lost in Africa*.

Ffirimu ennyimpi eza Maisha Film Lab ze yazannya oluvannyuma lw’okutendekebwa mu ttendekero lya ffirimu erya Mira Nair erya buli mwaka mulimu *On Time  mu 2008* eyalagirwa Patricia Olwoch, *Looserpool*, *Live Joseph* ne *Estranged,* gye yazannya ekifo nga y'akulembedde abazannyi yalagirwa Sandra Kosse.

Endala enyimpi zeyetabamu mulimu *Fruits of Love*, ''Journey to Jamaa''  ng'awereza nga Lucky, *Haunted Souls* ne *[[:en:A_Good_Catholic_Girl|A Good Catholic Girl]]* eyalagirwa Matt Bish,eyateekebwa mu *Africa First: Volume Two*, ekitabo ekikuŋŋaanyiziddwamu ffirimu ennyimpi ttaano okuva mu bakola ffirimu abapya mu Abafirika.

Yeeyali kukifaanayi k'esimu ya BlackBerry Curve  eya kampuni y'amasimu mu Uganda eya MTN mu 2007. Olwo mu 2009, n’afuuka omwolesi w'emisono kumukolo kw'abakungu mu kibuga Lagos ekya Nigeria.Abadde ayolesa emisono mu kampuni ya Vanity Models mu kibuga Verona, ekya Yitale n'eya Uganda emannyikiddwa nga Gorgeous Fashions. Feesi ya Joel era erabikira ku pulogulaamu ya  SAB Miller ey'oku Ttivi, ku Bipaande ebinene n'obulango obubeera Bifulumiziddwa mu Mpapula z'Amawulira n'Obutabo Obw'enjawulo nga bikwata ku biya nga Stone Lager e Ghana, Safari Lager e Tanzania ne Nile Special Lager mu nsi ye gy'asibuka, nga byonna biragirirwa Mark Lawrie ku mukutu gwa 'Videolounge'. Ebirango ebirala ebifulumizibwa ku ttivvi kuliko Warid Telecom mu Congo Brazzaville, nga kalagirirwa Steve Jean; Warid mu Uganda, Stanbic Bank ne Johns Hopkins University nga ziragirirwa Carolyn Kamya nga kuno kwoteeka ne Baanka ya Uganda akalagirirwa Matt Bish.

Ye musajja eyasooka okulabika mu katabo ka *African Woman Magazine* ' s 'All Lights On' Segment mu 2010.

Joel yalabikira mu kulanga ffirimu y'oku ttivi ey'ebitundu emannyikiddwa nga *Love Makanika*, emu ku pulogulaamu ezaasooka okulagibwa ku mukutu gwa ttivi ya Pearl Magic eyagenda ku mukutu gwa GOtv okutandika ku Mmande nga 1 Ogwekumi mu 2018.

## Leediyo
Okuyo awoze ekitone kye ng’eddoboozi eriwagira ebifulumizibwa ku leediyo okuli ku *Mako Meere* eragirirwa Patricia Olwoch, ku lwa Mifumi, ne *Rock Point* eya Albert Mwesige eya Audio Central. Lumu yakolerako omukutu gwa leediyo ya Bob FM.

## Katemba w'Okusiteegi
Abadde mu katemba w'okusiteegi okuli ; *Just You Me & the Silence* egyalagirIRwa Judith Adong ng’ali wamu ne kampuni ya Alfajiri Productions. Mu 2017, yatwaala ekifo nga Lokil mu kutegeka omuzannyo gw'okusiteegi ogwaali gutumiddwa *Strings* ogwaali gugenda okusooka okuzannyibwa nga 22 Ogwekumineebiri.

## Katemba eyamuvirako okuvumirirwa
Okuyo yafuna okunenyezebw, n'okuvumirirwa okuva mu mikwano gye olw'okuzannya mu muzannyo *The River and the Mountain*, omuzannyo n'Akakiiko akavunaanyizibwa ku Biwerezebwa ku Mpewo kekyagamba nti omuzannyp guno gwaali " gutumbula ebikolwa by'ebisiyaga mu ngeri etegeerekeka".  Gwawandikibwa omutontomi eyasoma mu Oxford Beau Hopkins ng’akolagana ne David Cecil, Omugereza afulumya ffirimu naddamu nti, "Nze siri mu kulwanirira bali babisiya. Nga tuyita mu muzannyo guno, twagala okutegeera abantu nti ffenna tuli bantu. Tetulina kulamula, kusosola, kulumya oba kutta balala."

## By'asinga okwagala ng'omuntu
Joel anyumirwa nnyo okukuba ebifaananyi, emisono, okuzannya ffirimu, okwolesa emisono, okusisinkana emikwano emipya, okuyamba abantu, okuzannya basketball, entongoolo, okuwuga, okuvuba, okusoma, okufumba, okuwandiika n’okutambula. Mu Gwokusatu gwa 2020, yayanjulwa omuyimbi w'ennyimba za dancehall a,amannyikiddwa nga Cindy Sanyu gwe yali akoze naye ku ffirimu bbiri okuli eya November Tear ne Bella.  

## Ffirimu zazze azannya

; Vidiyo z'ennyimba

Okuyo yali mu luyimba lwa Priscilla Kalibala olwa "Boo", oluyimba olwakozesebwa mu ffirimu ya *Battle of the Souls* nga kwogasse ne "Free People" olwawandiikibwa era ne luyimba Terry De Vos ng'oluyimba olwali mu ffirimu ya *State Research Bureau*. Era ali mu vidiyo ya Winnie Nwagi ey'oluyimba lwa "Kibulamu" ng'omwagalwa we. Omuyimbi amugamba nti omukwano gwabwe gulina ebintu ebimu ebikwata ku mukwano ebibulamu, era nga buli omu alina okukwata amakube gge, baawukane. Winnie era ategeka n'ensawo ze okugenda. Ku nkomerero, batabagana kyokka babeera batudde ku mmeeza, paketi biri ez'obupiira bugali mpitawo buva mu kooti ya Okuyo era akatambi ne kazikira. Era ali mu vidiyo ya "Ready To Leave" eya Abasa. Prynce ng'ayita mu kampuni ye efulumya vidiyo akoledde abayimbi nga Cindy omuli ey'oluyimba lwa "Whine Yo Waist", "Sunset" ne "Kiki", n'endala.

; Ffirimu

; Ttivvi

## Ebijuliziddwaamu

## Ewalala w'oyinza okubigya

* Uganda: Country's Leading Man
* Omukutu omutongole
* Joel Okuyo Atiku at IMDb